Í stuttri heimsókn utanríkisráðherra í byrjun vikunnar undirritaði hann með Audrey Azoulay , aðalframkvæmdastjóra UNESCO , samning um að Þekkingarmiðstöð þróunarsamvinnu starfi undir merkjum UNESCO . Í miðstöðinni koma saman fjórir skólar sem starfræktir hafa verið á Íslandi árum saman : Jafnréttisskólinn , Jarðhitaskólinn , Landgræðsluskólinn og Sjávarútvegsskólinn . Á fundi þeirra af þessu tilefni var rætt um farsælt samstarf Íslands og UNESCO í bráð og lengd , þátttöku og áherslur Íslands í starfsemi stofnunarinnar og framboð Íslands til framkvæmdastjórnar UNESCO 2021 . Jafnframt bauð utanríkisráðherra aðalframkvæmdastjóranum að heimsækja Ísland á næsta ári . Utanríkisráðherra heimsótti einnig öldungadeild franska þingins ( Le Sénat ) og fundaði með André Gattolin formanni Norðurlandanefndar öldungadeildarinnar og Jean Bizet formanni Evrópunefndar öldungadeildarinnar . Á fundi þeirra var m.a. rætt um málefni norðurslóða , formennsku Íslands í Norðurskautsráðinu , öryggi í N-Atlantshafi , Brexit , EES-samstarfið og tvíhliða tengsl Frakklands og Íslands . Loks átti utanríkisráðherra fund með fulltrúum stjórnar Fransk-íslenska viðskiptaráðsins , Arnaldi Ólafssyni varaformanni og Jacques Cardillac . Á fundi þeirra var rætt um helstu verkefni sl. árs , t.d. BREXIT ráðstefnu sem FRÍS og sendiráðið stóðu að vegna heimsóknar stjórnar Samtaka iðnaðarins fyrr á árinu . Einnig var rætt um viðburði næsta árs og þá sérstaklega 30 ára afmæli FRÍS , sem verður haldið upp á með viðburðum í París í maí 2020 , en viðskiptaráðið var sett á laggirnar árið 1990 í kjölfar fundar þáverandi forseta ríkjanna tveggja , Vigdísar Finnbogadóttur og François Mitterrand .